
KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO KĖDAINIŲ RAJONO SAVIVALDYBĖS PRIEŠGAISRINĖS TARNYBOS 2021 METŲ VEIKLOS ATASKAITAI 

[bookmark: TS11]2022 m. balandžio 15 d. Nr. TS-100 
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Kėdainių rajono savivaldybės taryba n u s p r e n d ž i a:  
Pritarti Kėdainių rajono savivaldybės priešgaisrinės tarnybos 2021 metų veiklos ataskaitai (pridedama). 
            Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					Valentinas Tamulis
























 


	      		             PRITARTA    
                                                                              Kėdainių rajono savivaldybės tarybos                                                                                                        
                                                                        2022 m. balandžio 15 d. sprendimu Nr. TS-100

KĖDAINIŲ RAJONO SAVIVALDYBĖS PRIEŠGAISRINĖ TARNYBOS
2021 M. VEIKLOS METINĖ ATASKAITA 

                        I  BENDRA INFORMACIJA APIE ĮSTAIGĄ

	Kėdainių rajono savivaldybės priešgaisrinė tarnyba (kodas 161454787)  yra  įkurta 1992 m. sausio 1 d., reorganizavus rajono teritorijoje buvusius tarpūkinius priešgaisrinius atraminius punktus. Tarnyba yra savivaldybės įstaiga, gesinanti gaisrus, gelbstinti žmones ir turtą gaisro vietoje, atliekanti pirminius gelbėjimo darbus ekstremalių situacijų, katastrofų židiniuose, atliekanti kitus pagalbos darbus, propaguojanti priešgaisrinės saugos taisykles tarp rajono gyventojų, matuojanti radiacijos lygį, kontroliuojanti priešgaisrinių vandens šaltinių, bei privažiavimo prie jų būklę. 
Įstaigos buveinė – Pramonės g. 6, Kėdainių mieste, LT – 57242.
                      Nuo 1999 m. balandžio 1 d. tarnybai vadovauja Andrius Miliauskas.

II. ĮSTAIGOS VEIKLOS REZULTATAI

Kėdainių rajono savivaldybės priešgaisrinė tarnyba 2020 m. jungė 9 kaimo ugniagesių komandas, kurios yra išsidėsčiusios visoje rajono teritorijoje, vykdė jai iškeltus reikalavimus ir funkcijas. Vykdant minėtas funkcijas ir atliekant darbus, teko bendradarbiauti su kitomis rajono tarnybomis.
Tarnybos pasirengimas gesinti gaisrus, vykdyti gelbėjimo ir pagalbos darbus rajone, yra derinamas su  Kėdainių priešgaisrine gelbėjimo tarnyba, vadovaujantis LR įstatymais, Seimo priimtais aktais, Vyriausybės nutarimais, rajono savivaldybės valdžios ir valdymo organų sprendimais.
	Priešgaisrinės tarnybos darbuotojai ataskaitiniais metais vykdė ne tik jos struktūrai būtinas funkcijas, bet ir budėjo įvairiuose masiniuose renginiuose, padėjo užtikrinti dalyvių saugumą.
	Per 2021 metus tarnybos darbuotojai išvyko į gaisrus ir incidentus 562 kartus. (2020 m. išvykimų skaičius buvo 521). Per 2021 m. išvykimų skaičius, lyginant su 2020 m., padidėjo 11.9 %. Smulkiau paanalizavus gaisringumą, 2021 m. 2.5 % padidėjo gaisrų skaičius gyvenamajame sektoriuje. (2021 – 208, 2020-203). 
 32%  padidėjo  gaisrų skaičius atviroje teritorijoje 2021 m., lyginant su 2020 m. (2021-99, 2020-75)
2021 m. gelbėjimo darbų skaičius beveik nekito. ( 2021 m. – 96, o 2020 m. - 97).
 Išvykimai į kitus darbus (taktinės pratybos, kuro užpylimai, pagalbos darbai ir kt.)  2021 m. spadidėjo  7.4 %. (2021 m. – 159, o 2020 m. - 148).
 2021 metais didelis dėmesys vėlgi buvo skiriamas vandens telkinių, privažiavimo prie jų ir hidrantų būklei. Sprendžiant iškilusias problemas, šiais klausimais vyko aktyvus bendravimas su seniūnijų vadovais. 
Buvo vykdoma profilaktinė švietėjiška veikla, tačiau ją koregavo pandemijos situacija. Vis tiktai 2021 metais komandų darbuotojai aplankė  450 rajono gyventojų butų, sodybų, akcentuodami priešgaisrinės saugos svarbą, atkreipiant dėmesį į nustatytus pažeidimus.

III. ŽMOGIŠKŲJŲ IŠTEKLIŲ VALDYMAS

	2021 m. tarnybos struktūra nesikeitė. Trūkstant pakankamo finansavimo, metų pradžioje nebuvo pilnai sukomplektuotos komandos. Per 2021 metus buvo atleisti 2 darbuotojai, įgiję teisę į senatvės pensiją. Ataskaitiniais metais naujai  priimtas 1 darbuotojas. metų pabaigoje trūko 2 darbuotojų. Pažymėtina, kad darbuotojų kaita nebuvo ženkli.
Metų eigoje 3 darbuotojai, kurie  buvo numatyti įdarbinti,  dalyvavo Lietuvos gaisrinės saugos asociacijos organizuojamoje Savivaldybių ugniagesių neformalaus profesinio mokymo programoje, kur įgijo reikiamą pradiniam darbui kvalifikaciją.
	2021 m. tarnyboje buvo patvirtinti ir liko 84 darbuotojų etatai, kurių tarpe 3 administracijos darbuotojai, atliekantys jiems pavestas darbo funkcijas.
	Aktualus klausimas - darbuotojų profesinis parengimas. Kadangi ugniagesiai gelbėtojai vairuoja gaisrinius automobilius, jų darbas specifinis, žinios apie automobilių techninę dalį ir eismą buvo ir toliau gilinamos. Profesinių žinių  tikrinimas pagal zonas vyko metų eigoje. 
	Kartu su Kėdainių PGT tarnyba metų eigoje komandose buvo atliktos 2 taktinės pratybos, kuriose patikrintas ir įtvirtintas darbuotojų praktinis žinių lygis, pritaikomas gaisruose.

IV. FINANSŲ IŠTEKLIŲ VALDYMAS

2021 metais tarnybai deleguotų lėšų buvo skirta 1074300,0 Eur. Iš jų: 992600,0 Eur buvo skirta darbo užmokesčiui, Sodros mokesčiui – 14600.0 Eur,  ryšių paslaugoms – 1000.0 Eur, transporto išlaikymui – 31700,0 Eur,  darbdavio soc. paramai - . 4400.0 Eur,  darbuotojų sveikatos tikrinimui – 200.0 Eur, turto einamajam remontui – 5600.0 Eur.
2021 m. komunalinėms paslaugoms buvo skirta 8800.0 Eur, kitoms prekėms ir paslaugoms– 5100.0  Eur,  nuomai – 300.0 Eur. (Pramonės ugniagesių komanda nuomoja 1 garažą iš AB „Nordic Sugar Kėdainiai“), kvalifikacijos kėlimui -  1100.0 Eur. informacinių technologijų prekių ir paslaugų įsigijimo išlaidoms –400,0 Eur, aprangos ir patalynės įsigijimo išlaidoms -8500.0 Eur.
 Iš rajono savivaldybės biudžeto lėšų tarnybai buvo skirta 16300.0 Eur,  t. sk.:
10500.0 Eur - 1 darbuotojo etatui išlaikyti 11 mėn. (personalo specialistei);
 Sodrai – 100.0 Eur; 
 200.0 Eur – ryšių paslaugoms;
2000.0 Eur darbo aprangos įsigijimui;
informacinių technologijų prekių ir paslaugų įsigijimo išlaidoms –400,0 Eur,
2700.0 Eur – kitoms prekėms ir  paslaugoms
Komunalinių paslaugų įsigijimo išlaidoms - 400.0 Eur.
 Išvardintos lėšos buvo panaudotos pagal  paskirtį ir efektyviai. 
2021 metais rajono savivaldybė iš aplinkos apsaugos rėmimo fondo skirtų lėšų buvo skirta 3000.0 Eur. Už 736,60 Eur įsigytas 1 vandens siurblys su jam priklausančia įranga,  suspausto oro kvėpavimo aparatas  Drager PSS už 1331.0 Eur ir naftos skaidymo priemonių už 363.0 Eur.

               V. ĮSTAIGOS PROBLEMOS IR JŲ SPRENDIMAS

Kėdainių rajono savivaldybės priešgaisrinės tarnybos materialinė – techninė bazė nuosekliai gerinama, didžia dalimi, dėka savivaldybės skiriamų lėšų. Perdažytas pastato fasadas Josvainių komandoje, atremontuotos darbuotojų buitinės patalpos Krakių ir Okainių komandose, Šėtoje sutvarkytas gaisrinių patalpų stogas,  
6 ugniagesių komandos naudoja senus, neekonomiškus, mažai efektyvius gaisrinius automobilius. Dėka darbuotojų pastangų, jie yra prižiūrimi, remontuojami ir eksploatuojami. Gaisrinių automobilių aprūpinimas įranga yra patenkinamas. Pagrindinės gaisrinės technikos atnaujinimą reikia tęsti.
Pastaraisiais metais ugniagesių komandos nuosekliai aprūpinamos autonominiais suspausto oro kvėpavimo aparatais. Šiuo metu jais aprūpintos visos ugniagesių komandos. 2021 metais naujai įsigyti 2 vnt. Tai ne tik leidžia vykdyti nukentėjusių gelbėjimą gaisro apimtose patalpose, bet ir saugoti ugniagesių sveikatą, vykdant gaisrų gesinimo, cheminių incidentų likvidavimo darbus.
	Tolesnė 2022 m. uždavinių perspektyva – vykdyti priešgaisrinės saugos srityje numatytas savivaldybės institucijos funkcijas, vadovaujantis Priešgaisrinės saugos įstatymu bei kitais priešgaisrinę saugą reglamentuojančiais teisės aktais. Metų eigoje vykdyti aktyvią priešgaisrinę prevencinę veiklą, siekiant mažinti nukentėjusių (žuvusių) gaisruose Kėdainių rajono gyventojų skaičių, taip pat dalyvauti kituose renginiuose, ugdant žmonių savimonę priešgaisrinėje saugoje, organizuoti tolesnę ugniagesių savanorių veiklos plėtrą Kėdainių rajone, įtraukiant daugiau iniciatyvių žmonių.

